സംരംഭക വികസനം ലക്ഷ്യമിട്ട് 27 യുവ സഹകരണ സംഘം രാജ്യത്ത് ആദ്യം തിരുവനന്തപുരം സംസ്ഥാനത്ത് രജിസ്റ്റര്ചെയ്ത യുവജന സഹകരണ സംഘങ്ങള് തിങ്കളാഴ്ച പ്രവര്ത്തനം തുടങ്ങി. വട്ടിയൂര്ക്കാവ് യൂത്ത് ബ്രിഗേഡ് സംരംഭക സഹകരണ സംഘത്തിലെ ചടങ്ങില് ഓണ്ലൈനായി പങ്കെടുത്ത് മുഖ്യമന്ത്രി പിണറായി വിജയന് സംസ്ഥാനതല പ്രവര്ത്തനോദ്ഘാടനം നിര്വഹിച്ചു. സഹകരണ മന്ത്രി വി എന് വാസവന് അധ്യക്ഷനായി. രാജ്യത്ത് ആദ്യമായാണ് യുവജനങ്ങള്ക്കുമാത്രമായി സഹകരണ സംഘം രൂപീകരിച്ചത്. 675ല്പ്പരം യുവതീയുവാക്കള് രൂപീകരണ നടപടികള്ക്ക് നേതൃത്വം നല്കി. സര്ക്കാരിന്റെ 100 ദിന പരിപാടിയിലാണ് 25 സംഘത്തിന്റെ രജിസ്ട്രേഷന് പ്രഖ്യാപിച്ചത്, 27 സംഘം പ്രവര്ത്തനംതുടങ്ങി. യുവശക്തിയെ ഗുണപരമായി ഉപയോഗിക്കുകയാണ് ലക്ഷ്യം. ഇവയില് വായ്പാ പ്രവര്ത്തനങ്ങളില്ല. സംരംഭക വികസനം ചുമതലയാകും. 18നും 45നുമിടയില് പ്രായമുള്ളവര്ക്കാണ് അംഗത്വം. മന്ത്രിമാരായ വി ശിവന്കുട്ടി, ജി ആര് അനില്, ആന്റണി രാജു, വി കെ പ്രശാന്ത് എംഎല്എ, മേയര് ആര്യാരാജേന്ദ്രന്, സംസ്ഥാന സഹകരണ യൂണിയന് ചെയര്മാന് കോലിയക്കോട് എന് കൃഷ്ണന് നായര്, ഗുരു ഗോപിനാഥ് നടന ഗ്രാമം വൈസ് ചെയര്മാന് കെ സി വിക്രമന്, കൗണ്സിലര് മധുസൂദനന് നായര്, സഹകരണ വകുപ്പ് സെക്രട്ടറി മിനി ആന്റണി, സഹകരണ സംഘം രജിസ്ട്രാര് പി ബി നൂഹ്, അഡീഷണല് രജിസ്ട്രാര് ബിനോയ് കുമാര് തുടങ്ങിയവര് സംസാരിച്ചു. മറ്റ് സഹകരണ സംഘങ്ങളുടെ ഉദ്ഘാടന വേദികളില് എംപി, എംഎല്എമാര് ഉള്പ്പെടെ ജനപ്രതിനിധികളും പങ്കെടുത്തു. വൈവിധ്യം പ്രവര്ത്തനത്തിലും സിനിമ, ഇക്കോ ടൂറിസം, ജൈവ കൃഷി, ഐടി, നിര്മാണം, കാര്ഷികം, മാലിന്യ നിര്മാര്ജനവും പുനരുപയോഗവും, വാണിജ്യം, ഉല്പ്പാദനം, വിപണനം മേഖലകളിലാണ് സംഘങ്ങള് പ്രവര്ത്തിക്കുക. ചലച്ചിത്രദൃശ്യമാധ്യമ മേഖലകള്ക്ക് സൗകര്യങ്ങള് ഒരുക്കല്, ജൈവഅജൈവ മാലിന്യം പുനരുപയോഗത്തിന് ഉതകുന്ന തരത്തില് മാറ്റിയെടുക്കല്, കാറ്ററിങ്, തൊഴില് ഉപകരണ വിതരണം, അവശ്യ സാധനങ്ങള് മൊബൈല് ആപ്പിലെ രജിസ്ട്രേഷനിലൂടെ വീട്ടിലെത്തിക്കല്, പുസ്തക പ്രസാധനവും അച്ചടിയും, തൊഴിലാളികളെ ലഭ്യമാക്കല്, പണി ആയുധങ്ങള് ലഭ്യമാക്കല് തുടങ്ങിയ പ്രവര്ത്തനങ്ങളിലാണ് നിലവിലെ സംഘങ്ങള് ഏര്പ്പെടുക. .